Artikel iki ngenani senyawa kimia sing jenengé melamina. Istilah "melamina" uga dipigunakaké kanggo ngrujuk marang resin melamina, ya iku plastik sing digawé saka melamina lan formaldehida. Bedakna uga karo melanin, pigmen sing tinemu ing kulit lan rambut.

Melamina iku senyawa basa organik kanthi rumus kimia C3H6N6 lan duwé jeneng IUPAC 1,3,5-triazina-2,4,6-triamina. Melamina mung sethithik larut ing banyu.

Melamina iku trimer saka sianamida, lan kaya déné sianamida, melamina ngandhut 66% nitrogen (miturut massa). Melamina minangka metabolit saka siromazina, sajinis pestisida. Melamina kadhapur sajeroning tubuh mamalia sing ngonsumsi siromazina. Dilapuraké uga siromazina diowahi dadi melamina sajeroning tetuwuhan.

Sintesis
Melamina pisanan disintesis déning Liebig ing taun 1834. Sajeroning produksi awal, kalsium sianamida diowahi dadi disiandiamida, banjur dipanasaké ing sadhuwuring titik leburé kanggo ngasilaké melamina. Nanging, ing jaman saiki, akèh-akèhé pabrik indhustri migunakaké uréa kanggo ngasilaké melamina liwat reaksi mangkéné
 6 (NH2)2CO → C3H6N6 + 6 NH3 + 3 CO2

Pisanan, urea kaurai dadi asem sianat sajeroning reaksi endotermik: (NH2)2CO → HCNO + NH3. Banjur asem sianat ngalami polimerisasi mbentuk melamina lan karbon dioksida: 6 HCNO → C3H6N6 + 3 CO2. Reaksi kapindho ya iku eksotermik, nanging kabèh prosès reaksi duwèni sipat endotermik

Uga delengen 
 1,3,5-Triazina
 Triazina
 Sianamida
 Asam sianurat

Réferènsi

Pranala njaba 
 Rapid Melamine ELISA Test Kit
 NLM Hazardous Substances Databank – Melamine
 Melamine Materials Safety Data Sheet (MSDS) 
 OECD Screening Information Data　Set (SIDS): Melamine  (High Production Volume Chemicals Screening Information，PDF, 89 pages).
 FDA Web Page with Information on Pet Food Recall (due to Melamine contanimination )

Amina
Triazina